
, 3juni 2024. Diabierna 31 di mei a 
celebra e ceremonia di firmamento 
di e acuerdo entre Compania 
Arubano di Petroleo y Andicuri Oil 
& Gas, como representante local 
di e companía Armstrong Oil & 
Gas pa continua cu e siguiente fase 
di exploracion di gas na Aruba. 
Minister di Labor, Energía y 
Integracion, Glenbert Croes, hunto 
cu Minister President Evelyn 
Wever Croes y coleganan Sra. 
Xiomara Maduro y Geoffrey Wever 
a duna e bonbini na miembronan 
di Parlamento di Aruba, miembro 
di prensa y demas presente na e 
acto significativo aki. 

Minister Croes a informa cu 
despues di un extenso evaluacion 
di e proyecto aki, finalmente, 
diabierna 24 di mei, conseho di 
Minister a aproba e proyecto cu 
ta dirigi na e siguiente fase di 
exploracion di gas na nos isla. 
“Como minister di energia y como 
ciudadano mi tin speransa, cu 
motibonan valido, cu e etapa nobo 


Minister Glenbert Croes: 


NOS TA CAUTELOSAMENTE OPTIMISTA CU E BIAHA 
AKI SI NOS TA RACA POS DI GAS 


cu ta bay cuminsa pa nos país”. 

E la destaca e echo cu e compania 
Armstrong a dicidi di inverti den 
Aruba, ta aumenta e speransa 
debido na e trayectoria exitoso cu 
e compania aki tin den exploracion 
di gas y petroleo na paisnan 
manera Venezuela, Colombia, 
Trinidad & Tobago, Guyana 
ademas di su exito na Alaska. 

E mandatario a menciona cu esaki 
ta crea un speransa y optimismo 
cauteloso di cu e biaha aki si lo por 
hafia un rikesa den en subsuelo di 
nos isla cu ta patrimonio di nos 
tur. Esaki lo tin un gran impacto 
den e desaroyo di Aruba, pues 
no solamente e lo crea un pilar 
economico nobo sino tambe lo 
crea trabou den e industria aki pa 
tur nos yiunan di tera. El a aclaria 
cu e exploracion aki lo cumpli cu 
e standardnan mas exigente pa 
cuido di nos medio ambiente. 


Minister Croes a tuma e 
oportunidad pa felicita pueblo di 


Aruba y nos futuro generacionnan 
pa e gran logro aki cu lo crea un 
antes y despues pa e historia y 
economia di nos isla. 

SR. BILLARMSTRONG 

E CEO di compania Armstrong 
Oil & Gas, Sr. Bill Armstrong a 
indica cu su compania ta uno 
exitoso den exploracion di gas y 
petroleo, asina ta desmostra cu su 
reciente exito na Alaska. Durante 
e ultimo afianan, Armstrong Oil 
& Gas a recore mundo en busca di 
oportunidadnan nobo pa explora. 
Despues di un gran evaluacion, 
“nos ta emociona di kico nos a wak 
na Aruba, e posibilidad nan di 
crea balor pa Aruba y su hendenan 
ta prometedor, pues nos a studia 
e potencial di diferente locacion y 
puntonan cu no a wordo explora 
den pasado. E calidad di gas cu 
nos ta spera di hafia ta di calidad 
similar naesun di Venezuela, 
Colombia, 


Trinidad & Tobago y recientemente 
na Guyana. Nos tin e speransa cu 
e proximo luga cu nos lo tin exito 
tana Aruba”, Sr. Armstrong a 
expresa. 

El a indica cu e ta considera cu 
Aruba y su hendenan ta un gran 
pais y ta desea cu su aporte cu e 
plan cu nan tin, por aporta pa 
Aruba un cambio significativo na 
nan vida. 


COMPANIA 
PETROLEO 


ARUBANO DI 


Director di e Compania Arubano 
di Petroleo, Sr. Jeremy Croes a 
expresa su emocion, destacando 
cu ta un gran dia pa Aruba. “ 
Ta rekeri di hopi inversion pa e 
exploracion aki y no ta facil pa 
haña un compania cu ta dispuesto 
pa inverti tempo, esfuerso y placa 
para hacie”, Sr. Croes a comenta. 
El a splica cu e siguiente fase lo ta 
pa haña mas data y cu e lo dura 
maximo dos aña y cu si e etapa 
aki ta positivo, lo continua cu e 
di tres etapa cu ta e exploracion y 
extraccion di e combustible. 
Jeremy Croes tambe a expresa di 
tin hopi speransa cu e proyecto 
aki considerando Armstrong su 
trayectoria. “E compania aki ta 
reconoci den explora lugarnan 
poco comun locual ta duna nos 
speransa y ta haci cu nos por soña”. 
Di mes manera el a reafirma cu ta 
bai haci tur e proceso cumpliendo 
cu tur norma pa cuido di medio 
ambiente y ta gradici na tur cu ta 
haci e proyecto aki posibel. 


POLIS A STOP DAMA DI PIDI PLACA NA HENDE CU TA BAY 
BUSCA CUMINDA NA FASTFOOD RESTAURANT NA PONICN 


Diasabra anochi a drenta informe di cu lo tin un dama pidiendo clientenan placa na un 


fastfood restaurant na Ponton, mesora a dirigi un patruya na e sitio. 


Na yegada di e patruya a bay papia cu e dama kende a bisa e ta pidi placa pa cuminda 


pasobra e no tin placa pa cunpra cuminda. 


Polis a splica e dama cu esey no por y cu tin instancianan cu ta yuda cu esey y cu e 


tambe por cana yega na e instancianan ey cu ta yuda den esey. 

Diamars mainta a tuma 

luga un "inval" mainta 
trempan na DIMAS y 
Cocolishi, relaciona cu 
un investigacion amplio 
riba un posibel caso di 
corupcion entre otro na 
DIMAS y hendenan cu ta 
trahando na ministerio 
di integracion. Minister 
Glenbert Croes, como 
minister encarga cu e 
cartera di integracion, a 
informa cu nan lo duna 
tur cooperacion pa cu e 
investigacion aki. 


Un di e prioridadnan di 
Gabinete Wever-Croes, 
desde cu nan a drenta 
gobierno, ta pa combati 
corupcion, y pa Minister 
Glenbert Croes esaki 
no ta un excepcion. Un 
di e areanan cu semper 


Minister Glenbert Croes: 


REACCION DI MINISTER GLENBERT CROES RIBA E 
INVESTIGACION AMPLIO DI MINISTERIO PUBLICO CU 
TA TUMANDO LUGAR 


a conoce corupcion ta 
den e departamento di 
permiso, y aki ta unda e 
investigacion amplio ta 
tumando luga. 


Mester confirma, cu 
Minister di Integracion 
Glenbert Croes no ta 


implica den ningun asunto 
cu por ta dudoso, y a 
duna instruccion na tur 
departamento envolvi, 
incluyendo su mesun 
ministerio pa duna tur 
cooperacion necesario pa e 
berdad sali na cla, y cu por 
duna cuenta na pueblo di e 
rektitud di e proceduranan 
den e maneho cu gobierno 
ta hibando riba tereno 
di labor, energia y 
integracion. 


Minister Croes a splica cu 


e desafionan aki semper bo 
ta encontra na momento 
cu bo purba di goberna 
un pais corectamente, 
mirando cu den pasado 
ya nan a purba di implica 
Minister den asuntonan 
incorecto. 


"Pa mi ta importante pa 
pueblo sa, cu mi ta sostene 
e investigacion aki, paso 
ta asina so nos por caba 
cu e corupcion cu tin den 
loke ta proceduranan 
di permiso, na unda 
hendenan cu mester di un 
permiso ta wordo hinca 
den situacionnan dificil 
pa por saca nan permiso" 
Minister Croes a expresa. 


Gobierno ta desea pa e 
maneho cu ta wordo hiba 
na DIMAS, y tur otro 


departamentonan, na 
unda hendenan mester 
acudi pa haya nan permiso, 
paso nan a cumpli cu tur 
rekesito, ta un maneho 
corecto y husto pa esnan 
cu a bin estableci nan mes 
na Aruba pa un miho bida. 


E mandatario a indica cu 
investigacionnan asina ta 
di lamenta, pero cu e ta 


spera cu e investigacion 
aki tuma su tempo pa asina 
por saca afo tur esnan cu 
ta envolvi den e actononan 
aki, y alfinal lo mester 
wanta e cosecuencia. Ta 
solamente di e manera aki, 
lo por stop e corupcion 
aki cu ta afectando e 
ministerio di integracion, 
y nos pais en general 
negativamente. 


INVESTIGACION LANDSRECHERCHE TOCANTE 
PERMISONAN DI ESTADIA 


Landsrecherche, 


bao guia 
Ministerio 


di cu otorgamento di permisonan 


empleadonan 
motibonan cu no ta cuadra cu 


a base di 


hues-comisario y 
Publico y den cooperacion cu 
Cuerpo Policial di Aruba y RST 
(Recherche Samenwerkingsteam), 
a tene doorzoekingnan awe na 6 
sitio, esta, dos cas, dos negoshi, 
Bestuurskantoor (Ministerio di 
Integracion, Labor y Energia) y 
DIMAS. 

E doorzoekingnan aki a tuma lugar 
den cuadro di un investigacion 
di Landsrecherche di posibel 
delitonan di corupcion y otro 
hechonan castigable relaciona 


di estadia entre 2020 y 2022. E 
investigacion aki ta conoci bou di 
e nomber di Portulaca. 


Durante e doorzoekingnan, atuma 
gegevensdragers (portadornan di 
dato) y administracion den beslag. 
Te na e momento aki, 3 persona a 
keda deteni. 


E investigacion di Portulaca 
ta draai rond di e pregunta 
si companianan por a obtene 
permisonan di estadia pa nan 


ley. 


E doorzoekingnan di awe a 
keda conclui. E investigacion 
penal ta sigui. Pa awor 
Ministerio Publico lo no saca 
mas informacion. 


Den caso di desaroyonan 
particular den e investigacion, 
esey lo wordo comunica 
despues pa medio di un 
comunicado di prensa. 


OPENBAAR 


MINISTERIE 
ARUBA 

Diamars mainta, via un 
video conference, Prome 
Minister Evelyn Wever- 
Croes y Secretario di 
Estado Alexandra van 
Huffelen a firma e acuerdo 
financiero cu a wordo 
aproba dia 24 di Mei, 2024. 
Prome Minister a indica cu 
e firmamento di e acuerdo 
aki ta di gran beneficio pa 
pais Aruba, mirando cu e 


Prome Minister Evelyn Wever-Croes: 


ARUBA Y HULANDA A FIRMA E ACUERDO FINANCIERO 


"E acuerdo aki ta un paso mas cerca di e alivio cu nos ta buscando, no solamente 
di e debe di covid, sino tambe riba e debe bieu cu gobierno a hereda" 


interes riba e debe di covid 
ta baha inmediatamente 
di 6.9% pa 5.1%, y lo trece 
16 miyon florin adicional 
den e caha di gobierno. E 
extra placa aki, lo wordo 
inverti den proyectonan 
importante y tambe den e 
poder di compra di esnan 
mas vulnerabel, y pa 
mira con por alivia e peso 
di inflacion, apesar cu 


inflacion ta bahando. 


Awor cu e acuerdo ta firma 
lo sigui pa e siguiente fase, 
cu lo ta pa negocia con pa 
yega na un Rijkswet. Y si 
logra yega na un Rijkswet 
prome cu Mei 2025, e ora 
e interes lo baha aun mas 
te na 3.4%, cu lo trece hopi 
mas beneficio pa Aruba. 


Prome Minister a splica 
cu den e tempo cu ta bin, 
lo tin 3 punto pa negocia 
riba dje. E prome ta e 
normanan exacto, di cual 
IMF lo ta e consehero pa 
Aruba y Hulanda. E di 
dos ta pa defini e "exit 
bepaling", pa asina tin un 
indicacion na ki momento 


gobierno por sali di e 
Rijkswet. Y ultimo ta pa 
negocia kico lo ta e areglo 
financiero cu Hulanda ta 
dispuesto pa duna Aruba, 
riba e debe bieu crea pa 
Gabinete Eman. 


"Mi tin tur fe y confiansa 
cu nos lo sali afo, y logra 
e miho acuerdo pa pais 
Aruba. Pa cu e firmamento 
di awe, mi kier felicita 


Aruba en general, mirando 
cu nos ta un paso mas 
cerca di e alivio cu nos ta 
buscando, no solamente 
riba e debe di covid, sino 
tambe riba e debe bieu cu 
e Gabinete aki a hereda 
di e gobierno di AVP, cu 
den tempo di bonanza, 
a redobla e debe sin cu 
tabata tin mester”, Prome 
Minister a expresa. 


MINISTER ENDY CROES A ATENDE TORNEO DI BOLAS 
CRIOLLAS ORGANISA PA LOS QUERENDONES BOLAS TEAM 


Diabierna atardi, a tuma luga apertura di e 
prome torneo di bolas criollas organisa pa Los 
Querendones Bolas Team na Papaya Ranch. 
Minister Endy Croes acompaña pa su kerida 
esposa Dilailah Croes — Odor a atende e 
ceremonia di apertura. 


Un fin di siman di campeonato, unda cu un total 
di binti (20) ekipo di dama, trinta (30) ekipo di 
cabayero y ocho (8) ekipo hubenil, dies (10) ekipo 
infantil y seis (6) ekipo comercial a participa. 
E meta di e torneo ta pa recauda fondo pa Los 
Querendones Bolas Team representa Aruba na 
Boneiro den luna di october proximo. Tabata 
reina un tremendo ambiente. 


Minister Endy Croes a hiba palabra y a desea 
e ekiponan hopi exito y a lansa e prome bala 
pa declara e torneo oficialmente habri. Por 
ultimo, Minister Endy Croes ta gradici nan 
pe invitacion y ta felicita nan pa organisa un 
tremendo evento deportivo. 


Prome Minister Evelyn Wever-Croes: 


BAN DUNA SOSTEN NA NOS MUCHANAN Y HOBENNAN 
DURANTE WEGANAN ESCOLAR (WE) 2024 


“Deporte ta trece union y Aruba a demostra cu ora uni forsa 
metanan ta wordo logra” 

Diasabra 1 di juni den Compleho 
Deportivo Nadi Croes-Crismo 
Angela, a tuma luga e gran 
apertura di Weganan Escolar 
(WE) 2024. E Weganan Escolar 
(WE) Aruba 2024 a cuminsa dia 1 
di juni y ta clausura dia 15 di juni 
na Joe Laveist Sport Park na San 
Nicolas. 


WE Aruba ta un proyecto di 
Ministerio di Ensefiansa y 
Deporte y IBISA cu e meta 
pa promove deporte bou di e 
alumnonan di scol preparatorio, 
basico y secundario cu lo competi 
den diferente disciplina manera 
futbol, volleyball, beach tennis, 
badminton, “kids athletics”, WE 
Baile y e aña aki a introduci un 
deporte nobo, WE Mente. Mas di 
1000 alumno di 42 scol ta participa 
na WE 2024; 14 scol preparatorio, 
20 scol basico y 8 scol secundario. 


Prome Minister Evelyn Wever- 
Croes presente pa e ocasion a 
dirigi palabra durante e bunita 
ceremonia di apertura. 


“Weganan Escolar ta un actividad 
hopi importante. E ta fomenta 
abilidad y oportunidad pa nos 
muchanan y hobennan. Cada 
deportista mas ta un hoben menos 
riba caya. Deporte ta trece union 
den e scolnan y ta trece union 
entre e alumnonan y unionnan 
asina ta loke Aruba tin mester pa 
nos sigui bay padilanti. Nos pais 
a demostra cu ora nos uni forsa, 
ora nos para hunto den un meta 
nos ta logr'e. Cu union nos a logra 
nos Status Aparte, cu union nos a 
logra sali di e pandemia y a traves 
di deporte nos ta uniendo mucho 
mas y pesey mi ta considera e 


wegannan escolar aki di suma 
importancia pa e desaroyo di nos 
pais. 


Den nomber di henter e pueblo di 
Aruba mi ta gradici colega Endy 
Croes, IBISA, Lotto pa Deporte, y 
tur esnan cu a haci e evento grandi 


aki posibel. Mi ta invita e pueblo di 
Aruba pa bin duna sosten na nos 
muchanan y hobennan durante 
e dos simannan di competencia. 
Exito na tur 1300 deportistanan 
cu lo competi e dianan aki!” 
Prome Minister a expresa. 

— Dialuna 3 di juni na 
Aeropuerto Reina Beatrix, 
atuma luga e inauguracion 
di e ruta nobo di Avianca, 
Medellin-Aruba. Presente 


pa e ocasion aki, den 
nomber di Gobierno di 
Aruba, tawata Minister di 
Turismo y Salud Publico, 
sefior Dangui Oduber y 
Prome Minister Evelyn 
Wever-Croes kende a duna 
un discurso durante e 
ceremonia. 


Medellin ta un ciudad hopi 
bishita pa ciudadanonan 
di Aruba y un parti grandi 
tin lasonan familiar cu 
e ciudad. Rubianonan ta 
gusta bishita Medellin 
tempo di Feria de las Flores 
y tambe den temporada di 
fin di afia pa wak e bunita 
Alumbrado. Di otro banda 
tambe tin hopi turismo 
di Medellin pa Aruba cu 
antes mester a biaha via 
Bogota y awor por biaha 
directo haciendo e biahe 
pa nos isla mas atractivo. 


Avianca ta e aerolinea 
mas grandi di Colombia y 
nan ta e di dos aerolinea 
mas antiguo di mundo. 
Nan a habri nan hala na 


Prome Minister Evelyn Wever-Croes: 


Turismo di Aruba ta sigui crece 


AVIANCA A INAUGURA RUTA NOBO CU VUELONAN 
REGULAR DIRECTO PA MEDELLIN 4 BIAHA PA SIMAN 


Avianca ta e di dos Aerolinea mas antiguo di mundo despues di KLM 


1919, solamente 2 luna 
despues cu KLM a inicia 
su servicionan. Aruba ta 
forma parti di e historia 
largo di Avianca ya pa 
varios afia cu e ruta di 
Bogota cu conexion pa 
varios  ciudadnan na 
Colombia. Cu e ruta nobo 
di Medellin ta habri hopi 
mas oportunidad pa 
biaheronan bay Colombia 
sea pa turismo, reunion 
familiar of chekeonan 
medico. 


A traves di tempo debi 
na e cercania, Aruba tin 
lasonan economico fuerte 
cu Colombia pero tambe 
lasonan familiar ta uni e 
dos paisnan pa e echo cu 
Aruba tin hopi habitante 
di e parti ey di Colombia cu 
a haci di Aruba nan hogar. 
Otro vinculo pa hopi afia 
caba cu Colombia ta esun 
di cuido medico. Aruba 
ya pa varios afia ta manda 
pashentnan pa e pais 
bisiña debi na e cercania 
y e calidad halto di e 
cuido medico. Y pa esaki 
Avianca como aerolinea 
ta un partner confiabel y 
importante pa Gobierno di 
Aruba. 


“Biahando cu Avianca bo 
ta sigur cu bo ta biaha 
na tempo. Nan lema 
ta:“Somos los #1 del mundo 
en puntualidad”. Mi kier 
tuma e oportunidad pa 
gradici Avianca pa a sigui 
confia den nos isla durante 
temponan menos bon y 
mi ta sigur cu awor ta 
solamente bon temponan 
tin nos dilanti. Den nomber 
di Gobierno di Aruba mi 


y, DISTRICT 35N 


Florida - Bahamas - ARUBA 


ta felicita Avianca y desea 
nan tur clase di exito”, 


Prome Minister a expresa. 

Prome Minister Evelyn 
Wever-Croes durante 
Conferencia di Prensa di 
Gobierno di Aruba dialuna 
mainta 3 di juni, a splica 
mas tocante e privatisacion 
di RWZI y e gastonan 
envolvi. Gobierno a dicidi 
cu pa e fondonan pa 
por cubri gastonan di e 
trabounan, no ta bay bin 
impuesto adicional riba 
pueblo di Aruba, pero 
turistanan lo paga esaki. 
Esaki lo ta un cobransa di 
$20 cu lo tin di paga ora 
yena e ED-card prome cu 
drenta Aruba. 

Prome Minister a splica cu 
na e momento aki Boneiro 
tin un impuesto similar 
di $75 contrario na esun 
di Aruba cu lo ta $20. Tin 
varios excepcion pa pago 
di e impuesto esaki por 
ehempel muchanan bou di 
8 aña, localnan y ‘repeat 
visitors cu drenta Aruba 
bek den un periodo di un 
aña. Tambe e mandatario 
a menciona cu durante e 
tratamento di e ley den 
Parlamento,  partidonan 
RAIZ y MEP a entrega un 
amienda di excepcion pa 
yiunan di tera cu ta studia 
den exterior. 


E ley di e privatisacion di 
RWZI lo drenta na vigor 
dia 1 di Juli 2024 y cu esaki 
alfin Aruba lo bay mira e 
solucion pa e problemanan 
actual di RWZI. 

E inversionnan cu Utlities 
tin prepara a traves di e 
compania nobo cu nan a 


Prome Minister Evelyn Wever-Croes: 


NO TA BAY BIN IMPUESTO ADICIONAL RIBA PUEBLO DI 
ARUBA PA CUBRI GASTONAN DI E PROYECTO DI RWZI 


Turistanan lo paga $20 riba e ED-Card 


caba riba termino corto, 
cu ta alivio di holo y e 
alivio di procesamento di 
e awa. E procesamento di 
e awa lo bay mas segun 
proceduranan adecua y 
e calidad di e awa lo ta 
miho y asina lo por uza 
un miho calidad di awa 
pa entre otro agricultura 
y pa e wetlands di Aruba, 
unda tin hopi naturalesa 
y asina e flora y fauna di 
Aruba lo probecha miho di 
esaki. Tur esakinan lo bin 
mientras cu ta trahando 
e planta nobo cu lo tin 
un capacidad di mas di 
4 biaha mas cu e actual y 
asina tambe lo ta e solucion 
pa futuro. 

Prome Minister ta indica 
cu e ta lamenta cu durante 
e reunion di Parlamento 
pa pasa e ley pa privatisa 
RWZI, oposicion sin 


CEI GENERAL 


argumentonan valido, no a 
sostene e proyecto aki. Un 
argumento tawata dicon 
tin pura pa pasa e ley y esey 
ta mustra cu e oposicion 
ta totalmente desconecta 
cu realidad di e pueblo di 
Aruba, pasobra no tin un 
ciudadano riba e isla cu no 
ta preocupa cu e situacion 
actual di RWZI. 


“Lamentablemente 


¡| CONTRACTOR NW. 


JOB OPPORTUNITY 


Positions: 


e Quality Inspector NACE Level 3 


Tank Lifter 
Tank Fabricator 
Tank Welder 


Diesel Mechanic 


Pipe Fitter 


Quality Administrator / Quality Control 


Pipe Welder SMAW 
Argon Welder GTAW 


Industrial Abrasive Blaster 
Matcote Applicator 
Pipe Fabricator 1-A 


net esnan cu a causa 
e problema no kier pa 
solucione. E echo principal 
y mas importante ta cu 
henter Aruba ta contento. 
Nos a priminti y nos a 
cumpli. Nos a pone orden 
den e caos financiero di 
e Gobierno anterior y 
tambe despues den esun 
cu a wordo ocasiona pa e 
pandemia. Nos economia 
ta creciendo, nos turismo 


Requirements: 


ta bayendo miho cu nunca, 
desempleo ta bahando, 
inflacion ta bahando, y 
awor aki nos a cumpli 
cu RWZI y esey ta algo 
cu tin mi contento y nos 
lo percura tambe pa e 
privatisacion bay manera 
mester bay y lo percura cu 
nunca mas lo tin problema 
cu RWZI”, Prome Minister 
a remarca. 


SECTOR: INDUSTRIAL/COMMERCIAL 


e Must have legal residency in Aruba. 

e Varies per position; Minimum 2-5 year’s 
experience in industrial sector / position. 
Valid certifications from recognized organizations 
(varies per positions) such as Techniwesca, 
Senna, Carboline, Sherwin Williams, NACE, 
AMPP, PDVSA, UTLT, Akzo Nobel / 
International Paints, Ingersoll Rand / Doosan, 
CAT, DAF, Scania, Cummins, John Deere, 


Deutz. 


Good physical condition / capable of working at 
high altitude & confined spaces. 

e Capable of working long hours and weekends. 

e Capable of working in an industrial setting. 


For application, contact UTLT: 
Email: info@utlt.net 
Phone: +297-7306080 


For application, contact DPL: 
Email: dpl.jobcenter@aruba.gov.aw 
Phone: +297-5215555 


incorpora, Aruba Waste 
Water Solution (AWSS), lo 
cuminsa trece alivionan 

ultimo, 


Diabierna 
Trayecto di Preparacion 
pa  Alfabetisacion na 


Papiamento a culmina 
den un manera festivo. 
Minister Endy Croes a 
acudi na John F. Kennedy 
Education Center Aruba, 
unda e maestronan a 
presenta tur material cu 
nan a desaroya durante 
e trayecto. Manera ta 
conoci, den cuadro di 
maneho di idioma nobo, lo 
introduci Alfabetisacion na 


Minister Endy Croes: 


ALREDEDOR DI 90 MAESTRO Y CABESANTE DI SCOL BASICO A 
FINALISA TRAYECTO DI PREPARACION PA ALFABETISACION NA 
PAPIAMENTO EXITOSAMENTE 


Papiamento e afia escolar 
benidero. Esaki ta nifica 
cu desde afia escolar 2024- 
2025, e alumnonan di klas 
1 di scol basico lo sifia lesa 
y skirbi na Papiamento. 
Lo duna Hulandes cu un 
acercamento nobo cuta pas 
mas den e contexto di nos 
muchanan. Alrededor di 
50 maestro di klas 1 hunto 
cu 35 cabesante di scol 
basico na Aruba a haya seis 
(6) dia di estudio durante e 
trayecto di preparacion cu 


a inicia november 2023 y a 
culmina den e luna di mei 
di e aña aki. 


Durante e lesnan nan a 
trata: e metanan nucleo 
di idioma y comunicacion, 
conocemento di e material, 
didactica di idioma 
materno y didactica 
di idioma stranhero y 
dominio di Papiamento. 
Sra. Gina de Kort a indica 
cu e ta hopi orguyoso 
di e maestronan cu a 
haci tur nan esfuerso pa 
haci e introduccion di 
Papiamento posibel e aña 
escolar benidero. Sra. 
Anne-Marie Proveyer a 
expresa cu esaki sigur ta 
un stap hopi grandi den 
enseñansa di Aruba, den 
cual den futuro nos por 
bay mira su frutonan. 


Minister Endy Croes a 
gradicidirectoraSra. Anne- 
Marie Proveyer y Sra. Gina 
de kort di Departamento 
di  Enseñansa Aruba 
y e facilitadonan cu a 
contribui den e gran 


proyecto aki. Alabes, ta 
felicita e maestronan cu a 
finalisa nan seis (6) dia di 
estudio pa e introduccion 
di Papiamento na tur klas 
1 di scol basico na Aruba 
augustus benidero. 


ARUBA BANK TA RECORDA TUR MAYOR RIBA E METODONAN DI PAGO 
DI “SCHOOLGELD” Y “AIRCOGELD” PA AÑA ESCOLAR 2024/2025 


Aruba — 04 di juni 2024: Pa un + 
alumno por atende e aña escolar e 


Nomber y fam di studiante 
Nomber exacto di e scol cu e 


E suma exacto mester wordo 
transferi ariba cuenta di SKOA 


2024 /2025, SKOA ta exihi cu 
tur mayor of voogd presenta nan 
prueba di pago di “Schoolgeld” y 
“Aircogeld”. 


Pa e motibo aki Aruba Bank kier 
recorda tur mayor y voogd cu 
ta brinda oportunidad pa haci 
pagonan via Aruba Bank Online 
Banking, Aruba Bank App y Aruba 
Bank Customer Service Kiosk. 


Na momento di pago di 
“Schoolgeld”, ta importante pa tin 
e siguiente informacion di bo yiu: 

o Number di AZV di studiante,; 


yiu lo atende. 


Tur pago lo mester wordo haci 
ariba e cuenta bancario di SKOA, 
Stichting Katholiek Onderwijs 
Aruba, number di cuenta 6005292 
na Aruba Bank. 


Cliente di Aruba Bank por haci 
pago via Aruba Bank Online y 
Aruba Bank App, den e “Address 
Book”, busca “SKOA Schoolgeld”. 

Cliente di otro banco local por haci 
pago via transferencia via Online 
Banking cu bo banco ta ofrece of 
via un transferencia bancario. 


na Aruba Bank menciona ariba, 
incluyendo e informacion exacto 
di studiante y e scol, manera ariba 
menciona. 


Pa tur esnan cu paga SKOA 
“Schoolgeld” prome cu 31 di juli 
2024 uzando un di e metodonan 
Online menciona, ta participa pa 
gana AWG 500.- 


Informacion tocante contribucion 
y cuenta di banco pa “Aircogeld” ta 
wordo manda via e scol. 

Pa mas informacion por tuma 
contacto cu SKOA of por tuma 


contacto cu Aruba Bank via 
Contact Center na 527-7777. 


D 

MINISTER DI CULTURA XIOMARA MADURO PRESENTE NA 
EVENTO BAN TOPA CU NOS CAHANAN DI ORGEL DI ARUBA 


Diadomingo ultimo 
Minister di Cultura 
Xiomara Maduro tabata 
presente na e di 13 edicion 
di “Ban Topa Cu Nos 
Cahanan di Orgel” cual a 
tuma luga na Papiamento 
restaurant. Na e evento 
aki a participa 14 caha cu 
nan tocador cu a duna nan 
presentacion. 


E  organisadornan Sr. 
Nai Felicia y Sra. Silvia 
Tromp, a entrega un 
plakaat di Reconocimento 
na Minister di Cultura 
Xiomara Maduro pa su 
sosten y apoyo na e evento. 


Minister Xiomara 
Maduro a keda masha 
contento y a gradici pa e 
reconocimento. Durante e 
evento e mandatario a toca 
un piesa di Caha di Orgel 
“El Diamante” y a wordo 
acompaña riba wiri pa sr. 
Arthur Kelly. 


Manera semper e 
mandatario a complace 
esnan presente tambe 
bailando un piesa di Cah'i 
Orgel. Tabata un rato 
masha ameno caminda 
por a conta cu presencia di 
varios persona di Corsou 
cu a bini specialmente pa e 
evento aki. 


Minister Maduro ta gradici 
e organisadornan, doño 
y tocadornan y tambe 
e publico pa sostene y 
mantene e tradicion di 
Caha di Orgel bibo. 


Un danki tambe na 
Papiamento Restaurant pa 
semper duna nan sosten y 
apoyo na e bunita evento 
aki. 

2 Persona deteni despues di un accidente 
banda di ex-House of Cheng na Sasakiweg 


Diadomingo mainta du- 
rante cu e camindanan ta- 
bata sera banda di e hotel- 
nan a sosode un accidente 
na e crusada di ex-House 
of Cheng riba Sasakiweg, 
mesora un patruya a bay 
na e sitio. Na yegada di e 
patruya a bin compronde 
cu aki ta trata di un ac- 
cidente unda un chauf- 
feur burachi no a regula 
su velocidad ni a mantene 


distancia a bay dal tras di 
un otro auto. Mesora polis 
a detene e chauffeur na e 
momentonan ey a bin un 
persona stroba trabao di 
polis y despues di varios 
advertencia polis a de- 
tene tambe. Na yegada di 
e vehiculo di transporte a 
bay cu e 2 detenidonan na 
warda di Shaba. Afortun- 
adamente ningun hende a 
resulta herida. 


2 RUMAN A BRINGA CU OTRO 
UN DI NAN A VERZWIK SU MAN 
DURANTE E PELEA PERO NAN 


Diadomingo mainta a 
drenta informe di un pelea 
entre 2 ruman na Dadel- 
straat, mesora a dirigi 
un patruya na e sitio. Na 
yegada di e patruya a bin 
compronde cu durante e 
pelea un di nan a verzwik 


su man y nan no a bringa 
mas. E victima cu a verz- 
wik su man no kier a bay 
hospital y ni kier entrega 
keho. Pero si nan cambia 
opinion polis a bisa cu nan 
por pasa entrante dialuna 
entrega su keho. 


è 


Bo ta sufri di un malesa nan cu no no por cura 
? Manera artrosis, Alzheimer, demencia, 


depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number ¡ bo 
no ta gana? Bo ta bai casino ¡ 
perde tur bo placa? Invidia, 

mala suerte? comunika na 748 

56 71 

Bo tin problema di amor? Bo 
pareha ta gaña bo? Fracaso, 
soledat, angustia. comunika na 


aa, Comunica na 748 56 7 
i (3 748 56 71 

Oranjestad — Awe mainta 
cu orguyo, Minister di Tur- 
ismo sr. Dangui Oduber, a 
anuncia cu GOL Airlines 
lo cuminsa opera vuelo 
for di Sáo Paulo, Brasil, 
pa Aruba cuminsando 18 
di december 2024. Esaki 
ta un desaroyo positivo 
cu ta marca un punto si- 


Minister Dangui Oduber 


DIVERSIFICANDO NOS TURISMO CU ANUNCIO DI VUELO 
DI GOL AIRLINES FOR DI SAO PAULO PA ARUBA 


ginificante den e esfuerso 
di Aruba pa diversifica 
su conexion aereo cu ful 
mundo, cu enfasis special 
riba aumenta e accesibili- 
dad for di Sur America. 


GOL Airlines, un di e 
aerolineanan principal di 
Brasil, lo ofrece tres vuelo 


pa siman entre Sáo Paulo 
y Aruba. “E noticia aki ta 
positivo pa Aruba,” a de- 
clara Minister di Turismo. 
“Nos meta estrategico 
ta pa diversifica nos op- 
cionnan di vuelo y establ- 
ece diferente conexionnan 
cu ful mundo, sin laga afo 
Sur America. E introduc- 


cion di e vuelonan di GOL 
Airlines for di Sáo Paulo 
ta un paso significante 
pa logra e vision aki. Nos 
ta confia cu e ruta nobo 
lo stimula turismo, crea 
mas oportunidadnan di 
negoshi y enrikece e inter- 
cambio cultural entre nos 
dos paisnan.” 


GOL Airlines ta cono- 
ci pa su compromiso di 


bon servicio, eficiencia y 
satisfaccion di e cliente. 
Pasaheronan ta disfruta 
di un bishita comfortabel 
y placentero riba e flota 
moderno di GOL. E vuelo 
inaugural for di Sáo Paulo 
pa Aruba lo ta riba 18 di 
december 2024, cual lo 
marca e cuminsamento 
di un capitulo nobo den 
e conexión y desaroyo di 
turismo di Aruba. 


Posibel velocidad halto a pone 
Kia Picanto perde control 


San Miguel - Dialuna den 
oranan di atardi polis a 
bay altura di ex Buccaneer 
Restaurant, unda un auto 
a bolter. 


Na e sitio unda e accidente 
a sosode nos a compronde 
cu e vehiculo un Kia pican- 
to color blauw biniendo 
for di nort direccion zuid 
ta perde control. Ey e la 
sigui y dal den acera bolt- 
er y bay termina contra un 
cura di cas. 


E manehador a resulta 
levemente herida, pero si 
a pasa den un tremendo 
susto. Polis di trafico tam- 
be tawata necesario na e 
sitio. 


TA BUSCA PARTIDORA DI 
CORANT PA AREA DI 


Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblo@gmail.com 

Cu yabi horta for di ana pasa 
nan a bolbe horta UTV for di 
banda di waf 


Dialuna for di oranan di 
madruga cu un UTV a ser 
horta for di banda di waf 
dofio y su famia tabata 
riba pia investigando y 
a logra haya sa ken a bay 
cun'e, unda e ta y con nan 
a haci bay cun'e. Ta asina 


cu aña pasa e mesun UTV 
aki a ser horta cu su yabi 
den dje y a logra haya e 
UTV sin e yabi. E dofio a 
logra sigui usa e yabi spare 
pa por opera su negoshi. 
Awor diripiente dialuna 
madruga e mesun hende- 


nan cu a hort'e afia pasa 
a bolbe comete e fechoria 
usando e yabi bieuw. Ora 
a haya un di e sospechoso 
den Oranjestad a admiti di 
a bay cu e UTV y cu su ru- 
man ta cu e yabi y e UTV 
na su cas na Mabon. Po- 


detene e ruman, mientras 
na Oranjestad tambe a de- 
tene e otro sospechoso 


lis di Sanicolas a bay na e 
adres y a haya tanto e yabi 
como tambe e UTV y a 


Pariba di rotonde airport polis a 
logra para Nissan March cu lo a dal 
palo di lus na Camacuri 


Dialuna madruga a drenta 
informe di cu tin un Nis- 
san March roos biniendo 
di pariba lo a dal un palo 
di lus na Camacuri y a 
bira bay bek pariba, me- 


sora a dirigi patruyanan 
di Oranjestad como tambe 
esun di Santa Cruz. 


Esun di Oranjestad no a 
haya nada pero esun di 


Santa Cruz si a logra para 
e March pariba di e ro- 
tonde airport. 


Afortunadamente ningun 
hende a resulta herida. 


TO 
sta) 


744-0444 
CAPT'E 
"E 

Chauffeur no a regula su 
velocidad ni mantene distancia a 
bay dal tras di e auto su dilanti na 

rotonde Santa Cruz 


Dialuna merdia a drenta 
informe di un accidente 
na e rotonde Santa Cruz, 
mesora a dirigi un patruya 
na e sitio. 

Na yegada di e patruya a 
bin compronde cu aki ta 


trata di un accidente unda 
e chauffeur no a regula su 
velocidad ni mantene dis- 
tancia a bay dal tras di e 
auto su dilanti. Afortun- 
adamente ningun hende a 
resulta herida. 


Su amor pa su pareha ta grandi, turista 
desespera pasobra ela perde vuelo y lo 
no mira su pareha pa e anochi ey mas! 


Diadomingo anochi a 
drenta informe di un tur- 
ista cu lo a bira desespera 
dor cu ela perde su vuelo 
y a cuminsa cana bay pia 
abao pabao riba Liniar 
Park, mesora a dirigi pa- 
truyanan na e sitio. Air- 
port tambe a saca e pickup 
di security y a bay cue tata 
pa busca y convence e yiu 


pa e bolbe. 
E security cu e tata a logra baki pa regresa airport otro lugar pa pasa anochi 
topa e hoben banda di ka- unda eynan lo tuma un y siguiente dia tuma un 


zerne di bombero y a logra 
papia cun'e y ela subi den 


taxi pa bay keda na un otro vuelo. 


Polis y ambulans 
a bay Malmok pa un 
accidente cu hende 

herida 


Diadomingo anochi a 
drenta informe di un acci- 
dente cu hend eherida na 
Malmok, mesora a dirigi 
tanto polis como ambu- 
lans na e sitio. 


Na yegada di e patruya a 
bin compronde cu aki ta 
trata di un accidente unda 


e dama chauffeur di e Ford 
Fiesta a baha caminda na 
man drechi, subi e acera 
y a bay dal riba 2 pilon 
di palo. E impacto tabata 
asina fuerte cu e airbag a 
deploy y a dal e chauffeur 
su cara. Na yegada di e 
ambulans nan a atende e 
victima na e sitio mes. 

PROME TORNEO DI GRAPPLING TA UN 
REALIDAD Y EXITOSO 


MACUARIMA, 
ARUBA:Recientemente 
POVA Club situa na Santa 
Cruz tabata e centro di 
atencion entre e agente 
policial pa e prome torneo 
di “Grappling 2024”. Cu 
sosten di coleganan poli- 
cial 14 polis a participa y 
demonstranan talento y 
esfuerso. 

Sigur un bataya fuerte 


entre e coleganan cu a 
demonstra e union y vital- 
idad haciendo un deporte 
sano. Vitalidad ta un prio- 
ridad den e maneho nobo 
di mando policial. 


Altocomisario Ramon 
Arnhem tambe tabata tey 
y a haci un demonstracion 
hunto cu agente policial 
Van der Biezen di e comis- 


ion cu a inicia e evento aki 
cu a bira na final exitoso. 
Pa arnhem esaki nifica cu 
nos mester por brinda e 
sosten na otro pero alavez 
keda den union pa asina 
sigui fortalese un herman- 
dad tanto den nos organi- 
sacion policial pero tambe 
como colega. Pabien na e 
comision cu a haci reali- 
dad y existoso! 


Ganador absoluto tabata 
agente Werleman, di dos 
lugar Solognier, di tres 
lugar Cayama-Perez y na 
di cuater lugar Escobar 
Romero. 


Cuerpo Policial Aruba ta 
sondeando posibilidad cu 
Grappling y Jui Jitsu por 
wordo agrega den e train- 
ing policial pa asina por 
sigui eleva un miho cali- 
dad di e agente policial. 

Parlamentario Aquannette Gunn (MAS) 
Falta plan concreto y detaye 


riba tema di e casnan di cuido 
priva na Aruba 


Den un carta habri na Minister Ur- 
sell Arends, encarga cu Transporte, 
Integridad, Naturalesa y Cuido di 
Adulto Mayor, miembro di fraccion 
di MAS, Parlamentario Aquannette 
Gunn, a haci un serie di pregunta 
fundamental n'e mandatario. 


Durante un reunion publico dia 15 
di mei 2023, e Minister a anuncia 
su intencion di subsidia tambe e 
casnan di cuido priva, sinembargo, 
te cu e fecha actual, e falta di clari- 
dad riba e tema aki ta evidente. E 
falta di un plan concreto y e aus- 
encia di detaye specifico riba e cri- 
teria di eligibilidad, e presupuesto 
asigna y e proceso di certificacion 
ta genera preocupacion di Parla- 
mentario Gunn y e comunidad en 
general. 


E preguntanan treci dilanti pa sra. 
Gunn ta atende directamente e pre- 
ocupacionnan aki y ta busca con- 
testa cla y accion defini di parti di 
gobierno. 

Entre e preguntanan formula nos 
ta haya: 

1. Minister por informa Parlamento 
extensamente kico ta e criteria(nan) 
cu e casnan di cuido tin cu cumpli 
cu ne pa por bin na remarke pa e 
subsidio di cual Minister a elabora 
riba dje durante e reunion publico 
di mei 2023? 


2. Minister por informa si tin un 
plan di maneho concretisa pa cu 
subsidio di e casnan di cuido priva? 


3. Si contesta 2 ta afirmativo, Min- 
ister por informa Parlamento kico 
lo ta su plan di accion relaciona cu 
dicho maneho? 


4. Minister por informa Parla- 
mento si den e presupuesto 2024 a 
stipula un suma specifico pa loke t'e 
subsidio di e casnan di cuido priva? 


5. Minister por informa Parlamen- 
to cuanto e suma aki ta? Preferible- 
mente cu su debido specificacion. 


6. Si contesta 2 ta negativo, Min- 
ister por informa Parlamento kico 
por ta e motibo cu su plan di mane- 
ho ainda no a keda concretisa? 


7. Minister por informa pa ki tempo 


e ta premira cu esaki lo keda con- 
cretisa pa asina consecutivamente 
dilinea e plan di accion pa cu e sub- 
sidio? 


Fuera di esey, a trece pregunta 
specifico riba e proceso di certifi- 
cacion di e casnan di cuido priva, e 
validez di e certificacion, e cantidad 
di e casnan di cuido actualmente 
certifica y esunnan cu ainda ta den 
proceso di certificacion, como tam- 
be e plaso premira pa tur e casnan 
di cuido priva obtene e certificacion 
aki. 


8. Minister por informa den exten- 
so ki tur e casnan di cuido mester 
por cumpli cu ne, pa asina ricibi 
nan certificacion? Cua elementon- 
an e casnan di cuido mester cumpli 
cu ne pa ser certifica? 


9. Minister por informa Parlamen- 
to cua departamento ta esun encar- 
ga cu e certificacion di e casnan di 
cuido priva? 


10. Minister por informa Parlamen- 
to cuanto di e casnan di cuido priva 
ta dispone di un certificacion? 


11. Minister por elabora den ex- 
tenso kico ta e maneho di Gobierno 
pa asina garantisa cu e casnan di 
cuido priva certifica ta percura di 
mantene nan nivel di cuido con- 
forme e certificacion? 


12. Minister por informa Parla- 
mento si e certificacion tin validez 
pa tempo indefini of esaki ta mara 
na un periodo? 


13. Minister por informa Parlamen- 
to cuanto casnan di cuido priva tin 
na Aruba registra recientemente? 
Considerando cu por a tuma nota 
riba plataforma digital cu tin mas 
cu loke Minister a indica durante e 
reunion publico 


14. Minister por informa Parla- 
mento cuanto di casnan di cuido 
falta pa pasa den e proceso di cer- 
tificacion? 


15. Minister por informa Parlamen- 
to pa ki tempo e ta premira cu tur e 
casnan di cuido priva lo dispone di 
un certificacion? 


Parlamentario Gunn a finalisa 
bisando cu e preguntanan aki ta 
un refleho di e compromiso di su 
persona como Parlamentario pa cu 
e bienestar y e proteccion di e ciu- 
dadanonan mayor di Aruba y e ta 
subraya e necesidad di transparen- 
cia y rindimento di cuenta di parti 
di gobierno den asunto relaciona cu 
e cuido di e personanan di tercer 
edad riba e isla. 


“Señor ta mi wardador, lo mi no tin * 
falta di nada. 

Den cunucu di yerba berde e ta ponemi soseg 

E ta hibami na awa trankil, pa mi bolbe 

. haña forsa.” Salmo :23 

és Cu dolor na nos curason pero conforme cu boluntad 

di Dios nos ta participa fayecimento di nos 
Mama y Oma stima: 


Maria Antonia Kelly-Ruiz 


*01-01-1929 - 102-06-2024 
Esposo: +Thomas Aquino Kelly 


Na nomber di su: 
Yiunan: 

Neville Kelly 

Astrid Kelly 

Armando y Glenda Kelly 


Nietonan: 
Tyronn y Jeanmichel 


Ayudante y amiga: 
Sra. Edilia Betancourt 


Cuñanan: 

Barbara Young y Famia 
Josefa Bareño y Famia 
Anna Muñoz 


Primonan y Primanan stima como ruman 


Famia Ruiz, Kelly y demas famia y conocirnan. 


Despedida lo tuma lugar na Misa St. Anna na Noord, d 


z alle _diaranson juni 5, 2024 for di 1:00 pa 4:00pm, despues y)| y 4% 

( O lo sali pa Santana catolico na Noord. PA 

n Despues di entiero nos no por ricibi bishita ¿Y y ù 
s di condolencia na cas. t 

FORTALEZA PA FAMIA 


Scirbi pa Pastor Marcel Balootje. 


BAN CELEBRA NOS SALBACION 
DEN CRISTO HESUS 


Salbacion ta gratis ,no 
tin nada mas precioso y 
poderoso pa celebra , pa- 
sobra nos salbacion a cos- 
ta bida di nos Sefior He- 
sus Cristo. E a entrega su 
bida pa nos na Calvario 
pa nos tur por ta salba. 


*Isaias 12 :2-4 ta para 
scirbi; Mira , Dios ta mi 
salbacion, lo mi confia y 
no tene miedo. Pasobra ta 
mi fortalesa y mi cantica. 
YEabira mi salbacion. 
Pesey cu goso boso lo 
saca awa for di fuentenan 
di salbacion. 

Y den e dia ey boso lo 
bisa: 

Duna gradicimento na 
Sefior invoca Su nomber. 
Haci Su hechonan conoci 
mey mey di e pueblonan. 


Haci nan corda cu Su 
nomber ta halsa, 


*Salmo 13:5-6 ta para 
scirbi: Ata mi a confia 
den bo misericordia, mi 
curason lo regosiha den 
bo salbacion. Lo mi canta 
na Señor , pasobra e taba- 
ta masha bon mes pa mi. 


*E celebracion aki no ta 
basa riba emocion, e ta 
un hecho cu a tuma lugar 
di berdad, y cu ta reg- 
istra munidialmente, y 
cu a laga un marca his- 
torico atras , pa eterni- 
dad bisando: Cu tur rudia 
mester dobla y tur lenga 
mester confesa cu Cristo 
Hesus ta Señor. 


*Boca di muchanan ta 


Alaba Señor y den boca di 
hende grandi e ta resona 
cu Señor ta Dios y den dj'e 
, si solamente den dj'E 
nos tin e goso berdadero 
di nos salbacion.. 


E a saca nos for di e mun- 
do di scuridad, y hiba nos 
na Su luz eterno y ber- 
dadero, 

Su palabra ta bisa pa nos 
laga nos lus briya pa e 
mundo por mire y glo- 
rifica nos Tata cu ta den 
cielo. 


*Salmo 95:1 ta para scir- 
bi: Laga nos ban canta cu 
goso na Señor: laga nos 
grita di alegria na e ba- 
ranca di nos salbacion. 

Ta dushi pa celebra, ta 
dushi pa Alaba, pasobra 


“Señor ta mi wardador, mi’n tin falta di nada. Den cunucu di yerba 
berde E ta ponemi sosega. E ta hibami na awa trankil pa mi bolbe haya forza.” 


Salmo:23 


Fundacion Facilidadnan Deportivo 
tin e tristo deber di anuncia fayecimento di: 


SRA. MARTILIA ROSAURA VROLIJK-CROES 


Na bida, Suegra di nos miembro di Directiva 


Sr. Lorenzo “Denchi” Werleman 


Directiva, Staff y Personal di Fundacion Facilidadnan Deportivo ta 
expresa su mas profundo condolencia na Lorenzo y famia. 


Cu Dios duna e famia forza den e tempo dificil aki. 


y A 


esey ta un demostracion 
di Fe, den nos salbacion 
cu ta solamente pa medio 
di Cristo Hesus nos por 
ricibi, pasobra solamente 
E ta e mediador entre 
Dios y hende. 


*Juan 3;3 ta para scirbi: 
Hesus a contesta y a bise, 
Si un hende no nace di 
nobo. E no por mira e re- 
ino di Dios. 


E beneficionan di Sal- 
bacion ta para cla scirbi 
den Romanonan 5:1-11. 
Pesey siendo hustifica pa 
medio di Fe, nos tin pas 
cu Dios, door di nos Se- 
ñor Hesus Cristo . Door 
di kende tambe nos a 
haña entrada, pa medio 
di fe den e gracia aki, den 
cual nos ta para , y nos ta 
regosiha den speransa di 
e gloria di Dios.Y no sola- 
mente den esaki, ma nos 
ta regosiha tambe den 
nos tribulacionnan sa- 
biendo cu tribulacion ta 
produci perserverancia, y 
perserverancia ta produci 
karakter, speransa no 


ta desapunta, pasobra e 
amor di Dios a wordo dra- 
ma den nos curason dor 
di Spirito santo. Kende a 
wordo duna na nos. 


*Den 2 Corintionan 5:19 
ta para scirbi cu Dios a 
reconcilia cu nos pa me- 
dio di Su Yiu Cristo He- 
sus. 


*Pasobra Dios a stima 
e mundo asina tanto E 
a duna su Yiu unigenito 
pa ken cu kere den dj”E 
no bay perdi ma tin bida 
eterna. Esun cu kere lo ta 
salba y esun cu no kere lo 
bay perdi, e lo cay bao di 
condenacion pasobra e no 
a kere den e Yiu unigenito 
di Dios. 


Awe ta e dia di salbacion, 
si awe bo scucha e bos di 
Señor no haci boso cu- 
rason duro, pasobra ma- 
ñan no ta primiti na nin- 
gun hende. 

Esun cu kere den Señor 
hamas lo keda desapunta, 
pasobra Señor ta fiel. 

